อรอนงค์ ปิยนาฏวชิรพัทธ์

เจ้าจอม พลโทหญิง ท่านผู้หญิง อรอนงค์ ปิยนาฏวชิรพัทธ์ (เกิด 8 กันยายน พ.ศ. 2535) (นามเดิม: อรอนงค์ สิริวชิรภักดิ์) เป็นนายทหารราชองครักษ์พิเศษในพระบาทสมเด็จพระวชิรเกล้าเจ้าอยู่หัว ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ และประธานกรรมการที่ปรึกษาโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์

 ประวัติ 
เจ้าจอมอรอนงค์ ปิยนาฏวชิรพัทธ์ เกิดเมื่อวันอังคารที่ 8 กันยายน พ.ศ. 2535 ณ บ้านฝั่งแดง ตำบลอุ่มเม้า อำเภอธวัชบุรี จังหวัดร้อยเอ็ด เป็นบุตรสาวของคุณหญิงหนูเพียร สรภูมิ ชื่อเมื่อแรกเกิดว่า อรอนงค์ สุวรรณศรี และต่อมา ได้รับพระราชทานยศทหารและตำแหน่งทางทหาร จากพระบาทสมเด็จพระวชิรเกล้าเจ้าอยู่หัว ตั้งแต่ขณะยังทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร รวมถึงได้รับพระราชทานชื่อสกุล อรอนงค์ สิริวชิรภักดิ์ และ อรอนงค์ ปิยนาฏวชิรพัทธ์พระบรมราชโองการ ประกาศ ให้นายทหารสัญญาบัตร แต่งตั้งเป็นนายทหารราชองครักษ์พิเศษ [จำนวน ๕ นาย ๑. พลตรีหญิง คุณหญิงสุทัตตาภักดิ์ บริรักษ์ภูมินทร์ ฯลฯ] ตามลำดับ

พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งให้พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นนายทหารราชองครักษ์พิเศษ ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ หน่วยราชการในพระองค์ ตั้งแต่วันที่ 27 กรกฎาคม พ.ศ. 2567 และยังได้รับการแต่งตั้งเป็นประธานกรรมการที่ปรึกษาโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์ ตั้งแต่วันที่ 25 พฤศจิกายน พ.ศ. 2567

ต่อมาเมื่อวันที่ 15 มกราคม พ.ศ. 2569 ขณะที่ท่านผู้หญิงอรอนงค์ในฐานะนายทหารราชองครักษ์พิเศษ ตามเสด็จพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก ประทับคู่สมเด็จพระศรีนครินทราบรมราชชนนี ณ บริเวณด้านหน้าโรงพยาบาลศูนย์การแพทย์มหาวิทยาลัยแม่ฟ้าหลวง อำเภอเมืองเชียงราย จังหวัดเชียงรายนั้นในหลวง–พระราชินี ทรงเปิดพระราชานุสาวรีย์สมเด็จพระบรมราชชนก ประทับคู่ สมเด็จพระศรีนครินทราบรมราชชนนี ปรากฏภาพช่วงหนึ่งในข่าวในพระราชสำนัก บนบัตรนามนั้นระบุนามเป็น เจ้าจอม พลตรีหญิง ท่านผู้หญิงอรอนงค์ ปิยนาฏวชิรพัทธ์เจ้าจอม พลโทหญิง ท่านผู้หญิงอรอนงค์ ปิยนาฏวชิรพัทธ์ 

ท่านผู้หญิงอรอนงค์เคยให้ผู้แทนเชิญพวงหรีดของพระตำหนักราชฤทธิ์รุ่งโรจน์ ไปวางที่หน้าหีบศพ นางศศิพัชร สินสโมสร ผู้อำนวยการโรงเรียนพะตงประธานคีรีวัฒน์ อำเภอหาดใหญ่ จังหวัดสงขลา ซึ่งเสียชีวิตจากคนร้ายคลุ้มคลั่งถืออาวุธปืนบุกยิงภายในสถานศึกษา เมื่อวันที่ 11 กุมภาพันธ์ พ.ศ. 2569พลตรีหญิง ท่านผู้หญิงอรอนงค์ ปิยนาฏวชิรพัทธ์ โปรดให้เชิญพวงหรีดของพระตำหนักราชฤทธิ์รุ่งโรจน์ (ปิยนาฏวชิรพัทธ์) ไปวางที่หน้าหีบศพ นางศศิพัชร สินสโมสร

 การปฏิบัติหน้าที่ผู้แทนพระองค์ 
พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้เจ้าจอม พลโทหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ไปในพิธีการต่าง ๆ ดังนี้
 10 พฤศจิกายน พ.ศ. 2567 - พิธีถวายผ้าพระกฐินพระราชทาน ณ วัดท่าสะแบง อำเภอทุ่งเขาหลวง จังหวัดร้อยเอ็ดพลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ ถวายผ้าพระกฐินพระราชทาน ณ วัดท่าสะแบง จังหวัดร้อยเอ็ดในหลวง โปรดเกล้าฯ ให้พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ฯ ถวายผ้าพระกฐินพระราชทาน ณ วัดท่าสะแบง จังหวัดร้อยเอ็ด
 19 พฤศจิกายน พ.ศ. 2567 - พิธีสมโภชและห่มผ้าองค์พระนอน ณ วัดใหญ่ชัยมงคล อำเภอพระนครศรีอยุธยา จังหวัดพระนครศรีอยุธยาในหลวง โปรดเกล้าฯ พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ไปยังวัดใหญ่ชัยมงคล อ.เมือง จ.พระนครศรีอยุธยาในหลวง โปรดเกล้าฯ ให้พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ไปในพิธีสมโภช วัดใหญ่ชัยมงคล จังหวัดพระนครศรีอยุธยา
 19 เมษายน พ.ศ. 2568 - พิธีวางศิลาฤกษ์วิหารปฐมวนาราม และ เททองหล่อยอดพระเกศ พระพุทธปิยนาฏวชิรพัทธ์ ณ วัดปฐมวนาราม (วัดบางหลวงหัวป่า) อำเภอเมืองปทุมธานี จังหวัดปทุมธานีในหลวง โปรดเกล้าฯ พลตรีหญิง ท่านผู้หญิงอรอนงค์ ปิยนาฎวชิรพัทธ์ เป็นผู้แทนพระองค์ วางศิลาฤกษ์วิหารปฐมวนารามพลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ไปในพิธีวางศิลาฤกษ์วิหารปฐมวนาราม และเททองหล่อยอดพระเกศพระพุทธปิยนาฏวชิรพัทธ์ วัดปฐมวนาราม จังหวัดปทุมธานี
 27 เมษายน พ.ศ. 2568 - พิธีเปิดการแข่งขันกรีฑาเยาวชน “มฤคทายวัน จ้าวลมกรด” ครั้งที่ 1 ประจำปี 2568 ณ สนามกีฬาราชนิเวศน์กรีฑาสถาน กองกำกับการ 1 กองบังคับการฝึกพิเศษ กองบัญชาการตำรวจตระเวนชายแดน อำเภอชะอำ จังหวัดเพชรบุรีในหลวง โปรดเกล้าฯ พลตรีหญิง ท่านผู้หญิงอรอนงค์ ปิยนาฎวชิรพัทธ์ เป็นผู้แทนพระองค์ ไปเปิดการแข่งขันกรีฑาเยาวชน จ.เพชรบุรี
 6 พฤษภาคม พ.ศ. 2568 - พิธีตักบาตร และบวงสรวง ณ วัดวรเชษฐาราม อำเภอพระนครศรีอยุธยา จังหวัดพระนครศรีอยุธยา และเปิดโครงการ “มรดกโลก มรดกธรรม” ณ วัดโลกยสุธาราม อำเภอพระนครศรีอยุธยา จังหวัดพระนครศรีอยุธยา ตามโครงการบูรณปฏิสังขรณ์ ปูชนียวัตถุ และปรับปรุงภูมิทัศน์ในจังหวัดพระนครศรีอยุธยา เฉลิมพระเกียรติและถวายพระราชกุศลแด่ พระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 และพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 และการอนุรักษ์พื้นที่แหล่งมรดกโลกนครประวัติศาสตร์พระนครศรีอยุธยาในหลวง โปรดเกล้าฯ พลตรีหญิง ท่านผู้หญิงอรอนงค์ ปิยนาฎวชิรพัทธ์ เปิดโครงการมรดกโลก มรดกธรรม ณ วัดวรเชษฐาราม 
 27 พฤษภาคม พ.ศ. 2568 - พิธีวางศิลาฤกษ์อาคารหอประชุมคณะสงฆ์จังหวัดชัยนาท และเททองหล่อพระพุทธคันธารราฐ ปิยนาฏวชิรพัทธ์ (พระพุทธรูปต้นแบบพระประธานประจำพุทธมณฑลจังหวัดชัยนาท) กับปลูกต้นชัยพฤกษ์ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ วัดทรงเสวย อำเภอวัดสิงห์ จังหวัดชัยนาทในหลวง โปรดเกล้าฯ พลตรีหญิง ท่านผู้หญิงอรอนงค์ ปิยนาฎวชิรพัทธ์ ผู้แทนพระองค์ ไปในพิธีวางศิลาฤกษ์ หอประชุมคณะสงฆ์ พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ไปในพิธีวางศิลาฤกษ์อาคารหอประชุมคณะสงฆ์จังหวัดชัยนาท และเททองหล่อพระพุทธคันธารราฐ ปิยนาฏวชิรพัทธ์ กับปลูกต้นชัยพฤกษ์ ณ วัดทรงเสวย จังหวัดชัยนาท
 20 กันยายน พ.ศ. 2568 - พิธีบำเพ็ญกุศลตักบาตร และถวายสังฆทานพระราชทาน อุทิศถวายเป็นพระราชกุศลแด่พระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันพระบรมราชสมภพ และอุทิศถวายเป็นพระกุศลแด่พระเจ้าบรมวงศ์เธอ พระองค์เจ้าอุรุพงษ์รัชสมโภช เนื่องในวันคล้ายวันสิ้นพระชนม์ ณ วัดเบญจมบพิตรดุสิตวนารามราชวรวิหาร เขตดุสิต กรุงเทพมหานครท่านผู้หญิงอรอนงค์ บำเพ็ญกุศล อุทิศถวาย พระองค์เจ้าอุรุพงษ์รัชสมโภช
 28 ตุลาคม พ.ศ. 2568 - พิธีถวายผ้าพระกฐินพระราชทาน ณ วัดบ้านฝั่งแดง อำเภอธวัชบุรี และ วัดท่าสะแบง อำเภอทุ่งเขาหลวง จังหวัดร้อยเอ็ด
 4 พฤศจิกายน พ.ศ. 2568 - พิธีห่มผ้าองค์สมเด็จพระศากยมุณีศรีสุเมธบพิตร ณ วัดบางพลีใหญ่กลาง อำเภอบางพลี จังหวัดสมุทรปราการ
 10 มกราคม พ.ศ. 2569 - พิธีมอบทุนการศึกษา โล่เกียรติคุณ และกระเป๋าเครื่องเขียนพระราชทานแก่นักเรียนที่มีความประพฤติดี และนักเรียนผู้พิการทางสายตา เนื่องในโอกาสวันเด็กแห่งชาติ ปี 2569 ณ ตึกนวมหาราช สภาสังคมสงเคราะห์แห่งประเทศไทย ในพระบรมราชูปถัมภ์ เขตราชเทวี กรุงเทพมหานครพลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ ไปในพิธีมอบทุนการศึกษา โล่เกียรติคุณ และกระเป๋าเครื่องเขียนพระราชทานแก่นักเรียนที่มีความประพฤติดี และนักเรียนผู้พิการทางสายตา เนื่องในโอกาสวันเด็กแห่งชาติ ปี 2569
 12 มกราคม พ.ศ. 2569 - พิธียกฉัตรขึ้นประดิษฐานเหนือพระพุทธมงคลชินสีห์วชิรมุนี พระประธานประจำพระอุโบสถ วัดสระเกศราชวรมหาวิหาร เขตป้อมปราบศัตรูพ่าย กรุงเทพมหานครพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พลตรีหญิง ท่านผู้หญิงอรอนงค์ ปิยนาฏวชิรพัทธ์ เป็นผู้แทนพระองค์ ไปในพิธียกฉัตรขึ้นประดิษฐานเหนือพระพุทธมงคลชินสีห์วชิรมุนี วัดสระเกศราชวรมหาวิหาร เขตป้อมปราบศัตรูพ่าย กรุงเทพฯ

 เกียรติยศ 

 ชื่อและคำนำหน้านาม 
 อรอนงค์ สุวรรณศรี (8 กันยายน พ.ศ. 2535 - ก่อน 24 มิถุนายน พ.ศ. 2559)
 อรอนงค์ สิริวชิรภักดิ์ (หลัง 24 มิถุนายน พ.ศ. 2559 – 30 มิถุนายน พ.ศ. 2566)
 คุณหญิงอรอนงค์ สิริวชิรภักดิ์ (30 มิถุนายน พ.ศ. 2566 – 27 กรกฎาคม พ.ศ. 2567)
 คุณหญิงอรอนงค์ ปิยนาฏวชิรพัทธ์ (27 กรกฎาคม พ.ศ. 2567 – 23 ตุลาคม พ.ศ. 2567)
 ท่านผู้หญิงอรอนงค์ ปิยนาฏวชิรพัทธ์ (23 ตุลาคม พ.ศ. 2567 - มกราคม พ.ศ. 2569)
 เจ้าจอม ท่านผู้หญิงอรอนงค์ ปิยนาฏวชิรพัทธ์ (มกราคม พ.ศ. 2569 - ปัจจุบัน)

 เครื่องราชอิสริยาภรณ์ 
เจ้าจอม พลโทหญิง ท่านผู้หญิงอรอนงค์ ปิยนาฏวชิรพัทธ์ ได้รับพระราชทานเครื่องราชอิสริยาภรณ์ชนิดต่าง ๆ จาก พระบาทสมเด็จพระวชิรเกล้าเจ้าอยู่หัว ดังนี้

ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก [จำนวน ๕ ราย ๑. พลโทหญิง คุณหญิงนฤมล สัมผัส ฯลฯ, เล่ม ๑๔๒ ตอนที่ ๖๗ ข หน้า ๘, ๒๔ ตุลาคม ๒๕๖๘
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันมีเกียรติยศยิ่งมงกุฎไทย [พลตรีหญิง ท่านผู้หญิงอรอนงค์ ปิยนาฏวชิรพัทธ์], เล่ม ๑๔๒ ตอนที่ ๓๗ ข หน้า ๓๘, ๖ มิถุนายน ๒๕๖๘
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก เหรียญรัตนาภรณ์ และพระราชทานยศทหาร [จำนวน ๑๐ ราย ๑. พลตรีหญิง ท่านผู้หญิงอรอนงค์  ปิยนาฏวชิรพัทธ์ ฯลฯ], เล่ม ๑๔๒ ตอนที่ ๓๗ ข หน้า ๒๓, ๖ มิถุนายน ๒๕๖๘ราชกิจจานุเบกษา, พระบรมราชโองการ ประกาศ เรื่อง พระราชทานเหรียญราชรุจิ [พลตรีหญิง ท่านผู้หญิงอรอนงค์ ปิยนาฏวชิรพัทธ์], เล่ม ๑๔๒ ตอนที่ ๒๕ ข หน้า ๓๕๙, ๒๐ เมษายน ๒๕๖๘

 ยศทางทหาร 
พลโทหญิง ท่านผู้หญิงอรอนงค์ ปิยนาฏวชิรพัทธ์ ได้รับพระราชทานยศทหารและตำแหน่งทางทหาร ดังนี้
 24 มิถุนายน พ.ศ. 2559 : ร้อยโทหญิงราชกิจจานุเบกษา, ประกาศสํานักนายกรัฐมนตรี เรื่อง พระราชทานยศทหารต่ำกว่าชั้นนายพล, เล่ม ๑๓๔ ตอนที่ ๒๑ ข หน้า ๒, ๒๔ เมษายน ๒๕๖๐
 26 มกราคม พ.ศ. 2563 : พันตรีหญิงราชกิจจานุเบกษา, ประกาศ พระราชทานยศข้าราชการในพระองค์ฝ่ายทหารชั้นสัญญาบัตร, เล่ม ๑๓๘ ตอนที่ ๙ ข หน้า ๑, ๒๔ กุมภาพันธ์ ๒๕๖๔
 30 มีนาคม พ.ศ. 2565 : พันโทหญิง
 22 มิถุนายน พ.ศ. 2566 : พันเอกหญิงราชกิจจานุเบกษา, ประกาศ พระราชทานยศข้าราชการในพระองค์ฝ่ายทหารชั้นสัญญาบัตร, เล่ม ๑๔๐ ตอนที่ ๒๘ ข หน้า ๑, ๓๐ มิถุนายน ๒๕๖๖
 27 กรกฎาคม พ.ศ. 2567 : พลตรีหญิงพระบรมราชโองการ ประกาศ ให้นายทหารสัญญาบัตร แต่งตั้งเป็นนายทหารราชองครักษ์พิเศษ [จำนวน ๕ นาย ๑. พลตรีหญิง คุณหญิงสุทัตตาภักดิ์ บริรักษ์ภูมินทร์ ฯลฯ]
 18 กุมภาพันธ์ พ.ศ. 2569 : พลโทหญิง

 สถานที่อันเนื่องจากนาม 
 พระพุทธปิยนาฏวชิรพัทธ์ ณ วิหารวัดท่าสะแบง อำเภอทุ่งเขาหลวง จังหวัดร้อยเอ็ด
 พระพุทธปิยนาฏวชิรพัทธ์ ณ วิหารปฐมวนาราม วัดปฐมวนาราม (วัดบางหลวงหัวป่า) อำเภอเมืองปทุมธานี จังหวัดปทุมธานี ซึ่งวัดปฐมวนาราม (วัดบางหลวงหัวป่า) เป็นวัดสาขาของวัดระฆังโฆสิตารามวรมหาวิหาร 
 พระพุทธคันธารราฐ ปิยนาฏวชิรพัทธ์ (พระพุทธรูปต้นแบบพระประธานประจำพุทธมณฑลจังหวัดชัยนาท) ณ อาคารหอประชุมคณะสงฆ์จังหวัดชัยนาท วัดทรงเสวย อำเภอวัดสิงห์ จังหวัดชัยนาท
 อ้างอิง 

หมวดหมู่:พลโทหญิง
หมวดหมู่:ท่านผู้หญิง
หมวดหมู่:บุคคลจากจังหวัดร้อยเอ็ด
หมวดหมู่:ผู้ได้รับเหรียญรัตนาภรณ์ ว.ป.ร.1 (ร.10)
หมวดหมู่:ผู้ได้รับเหรียญราชรุจิ ร.จ.ท.10
หมวดหมู่:ผู้ได้รับเครื่องราชอิสริยาภรณ์ ม.ว.ม.